डॉक सारांशित करण्यासाठी: मुंबईतील सांताक्रुझ येथे सीबीआयच्या टीमनं शुक्रवारी (21 ऑगस्ट) सकाळी बैठक घेतली, अशी माहिती ANI वृत्तसंस्थेनं दिली.

या बैठकीनंतर सीबीआयच्या टीमनं एका अज्ञात व्यक्तीला गाडीत बसवून, चौकशीसाठी गेस्टहाऊसवर नेलं. 

तर सीबीआयच्या दुसऱ्या टीमनं वांद्रे पोलीस ठाण्यात जाऊन मुंबई पोलिसांनी आधी केलेल्या तपासाची माहिती घेतली.

सुशांतनं वांद्रे येथील ज्या इमारतीत आत्महत्या केली, त्या इमारतीतील खोलीतही सीबीआयची टीम जाणार आहे.

19 ऑगस्टलाच सुप्रीम कोर्टानं सुशांत सिंह राजपूत आत्महत्या प्रकरणाचा तपास सीबीआयकडे सोपण्यास सांगितले. या प्रकरणाचा तपास आधी मुंबई पोलीस करत होते.

'सुशांत सिंह प्रकरण CBIकडे, पण टार्गेट मात्र आदित्य ठाकरे आणि उद्धव ठाकरे'

सुप्रीम कोर्टाने सुशांत सिंह राजपूत आत्महत्या प्रकरणाची चौकशी सीबीआयला सुपूर्द केलीय. एकीकडे सुप्रीम कोर्टाचा हा निर्णय महाराष्ट्र सरकारसाठी मोठा धक्का मानला जातोय. तर, दुसरीकडे सुशांत आत्महत्या प्रकरणाच्या सीबीआय चौकशीमुळे राज्याच्या राजकारणाकही वादळ निर्माण होण्याची शक्यता वर्तवण्यात येत आहे. 

राजकीय विश्लेषकांच्या मतानुसार, बिहार निवडणुकांच्या पार्श्वभूमिवर सुशांत सिंह राजपूत आत्महत्या प्रकरणाची सीबीआय चौकशी म्हणजे येत्या काळात राज्याचे मुख्यमंत्री उद्धव ठाकरे आणि आदित्य ठाकरे भाजपच्या टार्गेटवर असतील. 

सुशांत सिंग राजपूत प्रकरणात आदित्य ठाकरे CBI चौकशीत निशाण्यावर असतील?

सुप्रीम कोर्टाच्या निर्णयाबाबत बीबीसीशी बोलताना ज्येष्ट राजकीय विश्लेषक निखिल वागळे म्हणाले, "सुशांत आत्महत्या प्रकरणाची चौकशी सीबीआयकडे देण्याचा सुप्रीम कोर्टाचा निर्णय अपेक्षित होता. मात्र, यामुळे खरे प्रश्न सुटणार नाहीत. सीबीआयचा चौकशीचा रेकॉर्ड संशयास्पद आहे. CBI नेहमीच राजकीय दबावाखाली काम करते. त्यामुळे सुशांत प्रकरणी सत्ताधाऱ्यांकडून विरोधकांना टार्गेट करण्याचं काम केलं जाईल." 

युवासेना अध्यक्ष आणि मंत्री आदित्य ठाकरे नाव सुशांत आत्महत्या प्रकरणी थेट कोणीच घेतलेवं नाही. शिवसेनेचे कट्टर विरोधक आणि भाजप खासदार नारायण राणे यांनी आदित्य ठाकरेंचं नाव न घेता सुशांत प्रकरणी आरोप केले होते. 

राणेंसोबत अनेक नेत्यांनी नाव न घेता आदित्य ठाकरेंवर अप्रत्यक्ष आरोप केले. त्यानंतर आदित्य ठाकरेंनीही सुशांत प्रकरणी काहीही संबंध नसल्याचा खुलासा केला होता.  

सीबीआय चौकशीचा आदित्य ठाकरेवर काय परिणाम होईल. या प्रश्नावर...\nडॉक सारख्याच भाषेत सारांश:
अभिनेता सुशांत सिंह राजपूत आत्महत्या प्रकरणाच्या तपासासाठी CBI ची टीम मुंबईत दाखल झाली असून, तपासही सुरू करण्यात आला आहे.